**ՀԱՇՎԵՏՎՈՒԹՅՈՒՆ**

2019 թվականի ընթացքում ՀՀ Արագածոտնի մարզում կատարած հիմնական աշխատանքների արդյունքների վերաբերյալ

***Քաղաքաշինություն***

 2019 թվականին մարզի 30 համայնքներում իրականացվել է համայնքների տնտեսական և սոցիալական ենթակառուցվածքների զարգացմանն ուղղված սուվբենցիայի 51 ծրագիր, այդ ծրագրերի շրջանակներում վերանորոգվել և կառուցվել է ճանապարհ, խմելու ջրագիծ, ոռոգման ջրագիծ, գազի գիծ, լուսավորության գիծ:

 Մարզի համայնքներում առաջնահերթ լուծում պահանջող հիմնախնդիրների լուծման ուղղությամբ 24 ծրագիր է իրականացվել: Այդ թվում` 17 ծրագրերով կատարվել են ջրագծերի կառուցման և վերանորոգման աշխատանքներ 234 միլիոն ՀՀ դրամ ընդհանուր արժեքով:

 2019 թվականին պետական աջակցության ծրագրով լուծվել է մարզի 3 բնակավայրերի երկրաշարժի հետևանքով անօթևան մնացած 6 ընտանիքներին բնակարանային խնդիր:

 ***Հողաշինության-հողօգտագործման բաժին***

ՀՀ Արագածոտնի մարզում արևային ֆոտովոլտային կայաններ տեղադրելու նպատակով յոթ համայնքներում փոխվել է 129.5 հա հողամասի նպատակային նշանակություն, որի արդյունքում այդ հողամասերի օտարումից և կադաստրային արժեքների տարբերության վճարումից համայնքների բյուջեներ մինչ օրս մուտք է եղել 155375000 ՀՀ դրամ:

***Առողջահության և սոցիալական ապահովության վարչություն***

**Առողջապահություն**

 2019 թվականի ընթացքում, սահմանված ժամկետներում մարզի բուժհաստատություններին **մարզպետարանի առողջահության և սոցիալական ապահովության առողջապահության բաժնի կողմից** բաշխվել է ՀՀ Առողջապահության նախարարության կողմից կենտրոնաց­ված կարգով գնված դեղորայք:

**Սոցիալական ապահովություն**

 Մարզպետարանի բյուջետային ծախսերի տնտեսագիտական դասակարգման «այլ նպաստ­ներ բյուջեից» հոդվածով սոցիալական աջակցության նպատակով նախատեսված 30 մլն դրամ ֆի­նան­սական միջոցները մարզպետի որոշումներով տրամադրվել է մարզի 114 հա­մայնք­ների սոցիալապես անապահով 640 ընտանիքների:

 ***ՏԻ և ՀԳՄՀ վարչություն***

ՀՀ տարածքային կառավարման և զարգացման նախարարի հրամանի և տարեկան աշխատանքային ծրագրի համաձայն մարզի 26 համայնքներում իրականացվել է իրավական և մասնագիտական հսկողություն, որի արդյունքում վերացվել են հայտնաբերված թերությունները, իսկ 5 համայնքներում (Թաթուլ, Շամիրամ, Ուշի, Մելիքգյուղ և Կարբի) կատարված ուսումնասիրության արդյունքները ուղարկվել են նաև ՀՀ Արագածոտնի մարզային քննչական վարչություն:

***Ընտանիքի, կանանց և երեխաների իրավունքների պաշտպանության բաժին***

 2019 թվականի տվյալներով մարզում ԿԴԻՀ երեխաներից 11-ը ԱԾԽՄ երեխաներ են, 7-ը` ԱԾԽՄ երեխաների թվին պատկանող մինչև 23 տարեկան անձ: Տարվա ընթացքում վկայագրվել է կրության առանձնահատուկ պայմանների կարիք ունեցող 225 երեխա:

***Ֆինանսական եւ սոցիալ-տնտեսական զարգացման վարչության կողմից կատարված աշխատանքների վերաբերյալ***

**Ֆինանսա-տնտեսագիտական բաժին**

Հաշվետու ժամանակահատվածում կազմակերպվել է մարզի համայնքների բյուջեների ընդունումը, ստուգումը, ամփոփումը, օժանդակումը, հաշվարկվել և համապատասխան նախարարություններ են ներկայացվել առանձին ոլորտային միջնաժամկետ ծախսային ծրագրերը:

Համակարգվել է մարզպետարանի և մարզային ենթակայության կազմակերպությունների գնումների գործընթացը:

***Զարգացման ծրագրերի, զբոսաշրջության և վերլուծության բաժին***

# 1.«Իմ քայլը հանուն Արագածոտնի մարզի» ներդրումային համաժողովի շրջանակում քննարկվել են բիզնեսի ներկայացուցիչներին հետաքրքրող հարցերն ու հնարավոր ներդրումային ծրագրերը:

***Կրթության, մշակույթի և սպորտի վարչություն***

**Կրթություն**

* ՀՀ Արագածոտնի մարզպետարանի ենթակայության 30 դպրոց հեղուկ վառելիքով վառարանային ջեռուցումից անցում են կատարել էլեկտրական ջեռուցիչներով ջեռուցման:
* ՄԱԿ-ի ՊՀԾ <<Դպրոցական տաք սնունդ>> ծրագրի շրջանակում վերանորոգվել է մարզի դպրոցների բուֆետ-ճաշարանի հատվածը, տրամադրվել սարքավորումներ և կահավորվել: Մարզի 21 դպրոցում ներդրվել են <<Արմաթ>> ինժեներական լաբորատորիաներ և ռոբոտաշինության խմբակներ: Մ**արզի մի շարք դպրոցների տրամադրվել է համակարգիչներ, ինտերակտիվ պրոյեկտորներ, 19 դպրոցի մարզադահլիճները համալրվել են մարզագույքով:**

**Մշակույթ**

«Մշակութային միջոցառումների իրականացում» ծրագրի շրջանակներում 2019 թվականի ընթացքում Արագածոտնի մարզպետարանի մշակույթի և սպորտի բաժինը իրականացրել է

մարզական փառատոն, լավագույն մարզական ընտանիք, հաշմանդամություն ունեցող լավագույն մարզիկ, գյուղական մարզական խաղեր, տարեցների հանրապետական խաղեր, լավագույն մարզական նախադպրոցական հիմնարկ միջոցառումները:

***Գյուղատնտեսության և բնապահպանության վարչության***

 2019թ. դրությամբ մարզում առկա են մոտ 127 հա ինտենսիվ այգի, որից խաղողի այգիներ են 32-հեկտարը. իսկ 95 հեկտարը՝ պտղատու այգիներ: Նախորդ տարվա համեմատ ինտենսիվ այգիները ավելացել են 70 հեկտարով: Կաթիլային է ոռոգվում 95 հա ինտենսիվ այգի, նախորդ տարի այդ թիվը կազմել է 54 հա: Հակակարկտային ցանցեր են տեղադրված 67.5 հեկտարի վրա, նախորդ տարվա 27.5 հեկտարի վրա ավելացել է ևս 40 հա: Նախորդ տարվա ջերմատնային տնտեսությունների տարածքները ավելացել են 4 հեկտարով՝ 7.52 հեկտարից դառնալով 11.52 հա: Ինտենսիվ այգիների ավելացմանը զուգընթաց մարզում ավելանում է նաև սառնարանային տնտեսությունների թիվը: